ନୂଆଦିଲ୍ଲୀ : ସୁପରଷ୍ଟାର ଅଭିତାଭ୍ ବଚ୍ଚନ ଏବଂ ଅଭିନେତା ଇମ୍ରାନ୍ ହାସ୍ମିଙ୍କ ଆଗାମୀ ଫିଲ୍ମ 'chehre'ର ରିଲିଜ୍ ଡେଟ୍ ଘୋଷଣା ହୋଇଯାଇଛି । ହେଲେ ଫିଲ୍ମର ପୋଷ୍ଟରରେ ଗାଏବ ଅଛି ଅଭିନେତ୍ରୀ ରିୟାଙ୍କ ଫଟୋ । ଯାହା ସମସ୍ତଙ୍କୁ ଆଶ୍ଚର୍ଯ୍ୟ କରିଛି ।
ରୁମି ଜାଫରୀଙ୍କ ନିର୍ଦ୍ଦେଶିତ ଫିଲ୍ମ' chehre' ସିନେମାଘରେ ରିଳିଜ୍ ହେବାର ଡେଟ ଘୋଷଣା କରିବା ପାଇଁ ଏକ ପୋଷ୍ଟର ଜାରି କରାଯାଇଛି । ଏହି ପୋଷ୍ଟରେ ପାଖାପାଖି ସମସ୍ତ ମୁଖ୍ୟ କଳାକାରଙ୍କ ଫଟୋ ଦେଖିବାକୁ ମିଳୁଛି । ହେଲେ ଏହି ଫିଲ୍ମର ଅନ୍ୟ ଏକ ମୁଖ୍ୟ ଚରିତ୍ର ଅଭିନେତ୍ରୀ ରିୟା ଚକ୍ରବର୍ତ୍ତୀଙ୍କ ଫଟୋ ଏହି ପୋଷ୍ଟରରେ ନଜର ଆସୁନାହିଁ ।
ଏକ ଇଣ୍ଟରଭ୍ୟୁ ମାଧ୍ୟମରେ ଫିଲ୍ମ 'chehre'ର ନିର୍ଦ୍ଦେଶକ ରୁମି ଜାଫରୀ କହିଥିଲେ ଯେ, ଖୁବ୍ ଶୀଘ୍ର ରିୟା ଚକ୍ରବର୍ତ୍ତୀ ପରଦାକୁ ଫେରିବେ । ଏବେ ସିନେମାଘରେ ଏହି ଫିଲ୍ମ ରିଲିଜ୍ ଡେଟ ଘୋଷଣା ହୋଇଯାଇଛି, ହେଲେ ରିୟାଙ୍କ ଫଟୋ ପୋଷ୍ଟରରେ ସ୍ଥାନ ପାଇନାହିଁ ।
୩୦ ଏପ୍ରିଲରେ ଫିଲ୍ମଟି ସିନେମାଘରେ ରିଲିଜ୍ କରିବା ପାଇଁ ନିଷ୍ପତି ନେଇଛନ୍ତି ଫିଲ୍ମ ନିର୍ମାତା । ଅନ୍ୟପଟେ ଏକଥା ମଧ୍ୟ ଶୁଣିବାକୁ ମିଳୁଛି ଯେ, ଫିଲ୍ମ' chehre'ର ପ୍ରମୋସନ୍ ସମୟରେ ମଧ୍ୟ ରିୟା ନଜର ଆସି ନଥିଲେ ।
